
Sutarties 1  priedas

KELIO ZR7417 MALŪNO G., ZARASŲ M. 
[bookmark: _Hlk99551301]ŠALIGATVIŲ PAPRASTOJO REMONTO DARBŲ
TECHNINĖ SPECIFIKACIJA
 
Užsakovas: Zarasų rajono savivaldybės administracija.
Pirkimo objektas – kelio ZR7417 Malūno g., Zarasų m. šaligatvio paprastojo remonto darbai.
 Pirkimas vykdomas pagal paprastojo remonto projekto dokumentaciją. Vykdant paprastojo  remonto darbus bus  sutvarkomas esamos gatvės šaligatvis atkarpoje nuo K. Būgos g. sankryžos su Malūno g. iki Aušros g. 
Numatoma: įrengti naujas dangas, papildyti pagrindus (esant poreikiui), pakeisti kelio ir vejos bortus, atstatyti asfaltbetonio dangą prie kelio, pakeisti lietaus vandens pralaidas, sureguliuoti šulinių liukų aukštį pagal projektuojamos dangos altitudes (esant poreikiui), atsodinti želdinius, atkurti veją, papildant augaliniu gruntu ir ją užsėjant, užtikrinant saugų ir patogų pėsčiųjų judėjimą..
1. Rangos darbai bus atliekami pagal paprastojo remonto aprašą (toliau - Aprašas)  kelio „ZR7471 Malūno g., Zarasų m. šaligatvių paprastojo remonto aprašas“ Nr. PGSP-26-01-PRA. 
2. Aprašas pridedamas nuorodoje  https://drive.google.com/file/d/1PEI63m68g9pCkqO3etAZuFM_LoNNCrJ_/view?usp=sharing 
3. Projekto rengėjas  MB PGS projektai.  
4. Sutarties terminas – Rangos darbai turi būti atlikti per 3 mėn. nuo sutarties pasirašymo datos.
5. Darbų organizavimas:
5.1. Rangovas, atlikdamas numatytus darbus, vykdo darbdavio pareigas ir įsipareigoja laikytis visų saugaus darbo, elektrosaugos, priešgaisrinės ir aplinkos apsaugos reikalavimų, užtikrinti saugų eismą, išspręsti darbų zonos aplinkos sutvarkymą, lietaus vandens nuvedimą, drenažą, sugadintų ar išardytų dangų atstatymą– remontą, numatyti darbo teritorijos aptvėrimą;
5.2. darbų vykdymo eigoje susidariusias atliekas tvarkyti prisilaikant visų galiojančių teisės aktų, statybinio laužo utilizavimu rūpinasi Rangovas;
5.3. už naudojamų medžiagų ir atliktų darbų kokybę atsako Rangovas; 
5.4. į pasiūlymo kainą turi būti įtraukti visi darbai, medžiagos, mechanizmai ar kitos sąnaudos, kurie pagal nurodytų darbų technologiją ir pagal techninį aprašą yra reikalingi nurodytiems darbams atlikti, 
5.5.baigti darbai Užsakovui perduodami sutarties sąlygose nustatyta tvarka, pasirašant Rangovo atliktų statybos darbų perdavimo Statytojui (Užsakovui) aktą. Šis aktas išduodamas tik tada, kai yra įvykdyti sekantys reikalavimai:
visiškai pašalinti Statytojo (Užsakovo) ir techninio prižiūrėtojo nustatyti statybos darbų ar jų etapų trūkumai, defektai ir (ar) netikslumai;
statinys atitinka projektinius parametrus;
5.6. Rangovas parengia kontrolines geodezines nuotraukas ir kadastrinių matavimų bylas su patikra (kadastro duomenų suderinimu su Kadastro tvarkytoju VĮ „Registrų centras“) ir įkainojimu. Pateikiama  1 egz. skaitmeninėse laikmenose PDF formate;
5.7. atlikti kontroliniai bandymai;
5.8. įvykdyti visi Sutartyje numatyti įsipareigojimai.
6. Atlikus darbus iki 18 mėnesio dienos pristatomi: atliktų darbų aktai, formos F-2 ir  F-3 (po 2 egz.), atitinkamų medžiagų, naudotų remonto darbams, kokybės atitikties deklaracijas, sertifikatus, pasus, bei pateikti PVM sąskaitą faktūrą. Visi atsiskaitymo dokumentai vykdant pirkimo sutartį turės būti teikiami naudojantis informacinės sistemos „SABIS“ priemonėmis
7. Esminiai reikalavimai: atliekant darbus, Rangovas privalo vadovautis Statybos įstatymu, galiojančiais statybos techniniais reglamentais bei kitais teisės aktais, reglamentuojančiais statybos veiklą (normomis, taisyklėmis) bei techniniu projektu;
8. Rangovas privalo užsakyti ir valdyti elektroninį statybos darbų žurnalą. Elektroninio statybos darbų žurnalo užsakymas (prenumeratos užsakymas, statybos žurnalo pildymas, saugojimas ir po statybos darbų baigimo jo pilnas perleidimas (archyvo) perkančiajai organizacijai.
9. Kiekių žiniaraščiai, brėžiniai ir detali techninė specifikacija nurodyti Apraše.  Pirkimas vykdomas pagal paprastojo remonto aprašo projektinių dokumentų visumą. 
10. Konkurso laimėtojas, prieš pasirašydamas sutartį, turi pateikti lokalines sąmatas, darbų vykdymo grafiką. Darbų kiekių žiniaraščiai bus naudojami Rangovo darbų pažangos eigai fiksuoti ir, jei reikės, Rangos sutartyje nenumatytų bei numatytų, tačiau papildomai reikalingų ar atsisakomų nevykdytinų darbų kainos apskaičiavimui.
11. Užbaigus rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai / elementai privalo būti atstatyti į buvusią padėtį.

